חיים רחמני

חיים רחמני (נולד ב-1977) הוא מלחין, מוזיקאי<ref></ref> ואמן סאונד, הפועל תחת שם הבמה "XAIM". עיקר פרסומו הוא תחת השם "קטב מרירי", איתו הוא מופיע ומקליט לבד או ביחד עם מוזיקאים מתחלפים.

כמו כן הוא המלחין העיקרי בהרכבים "רקמות" עם שמעון אדף<ref></ref> ו"אורסולה שוורץ", ביחד עם טליק קורן אדיר.

== ביוגרפיה ==
חיים רחמני נולד באשקלון. הוא גדל בשדרות ובירושלים.

בין השנים 1995 ל-2008 ניגן בהרכבים שונים כגון בית שלישי הרכב של המלחין רונן שפירא, התזמורת הטרופית של איליאן פאנסאנסוי<ref></ref>, אנסמבל שתוק!האוזן<ref></ref> ועוד.

ב 2009 חבר לאמנית אילי לוי ליצירת מיצב הסאונד והתנועה "תאים מתים" שהוצג במרכז הישראלי לאמנות דיגיטלית<ref></ref><ref></ref>

בשנת 2011 הקליטה המוזיקאית טליה אליאב את השיר פשוט, לחן של חיים רחמני לטקסט של המשוררת ש. שפרה

בשנת 2017 קיבל קרדיט כתורם ביצירתו של המלחין רונן שפירא "חמש יבשות" שנוגנה בקרנגי הול<ref></ref>

בשנת 2019 יצא לאור האלבום "מדרכות מפיקות חשמל"<ref></ref><ref></ref> ובו 11 לחנים של חיים רחמני לשירים של רוני סומק<ref></ref>. את השירים באלבום ביצעו: ברי סחרוף<ref></ref><ref></ref>, קוסטה קפלן, טל גורדון, שאנן סטריט, אלון אולארצ׳יק, תמר פילוסוף, אבטה בריהון, טליה אליאב, שמעון אדף ועוזי רמירז.

=== קטב מרירי ===

בשנת 2008 הקים רחמני את הלהקה "קטב מרירי".

ביחד עם הגיטריסט והמפיק שי לוינשטיין והבסיסט יהוא ירון הוקלט אלבום הבכורה, שכלל לחנים של חיים רחמני לטקסטים מאת המשורר הסרבו קרואטי וסקו פופה והמשורר הישראלי יאיר הורביץ<ref></ref>.וכן קטעים אינסטרומנטליים מאולתרים, המוקדשים להוגים שונים מההיסטוריה היהודית. הקטע "יעקב פרנק" נכלל באוסף של מגזין האמנות סטודיו בעריכת אוהד פישוף<ref></ref>. ביקורות על האלבום נכתבו במגזינים ובלוגים ברחבי העולם<ref></ref><ref></ref><ref></ref><ref></ref><ref></ref>.

בשנת 2009 הצטרפה להרכב המקורי המתופפת קרן פנפימון זהבי, לצורך הקלטת גרסת כיסוי לשיר "את הלילה שלך מרגיעים".

בשנת 2010 יצא לאור האלבום "על חורבות האביב", המורכב מלחנים של חיים רחמני לטקסטים מאת ישראל פנקס, יונה וולך, ט. כרמי, יאיר הורביץ ורוני סומק<ref></ref>. כמו קודמו גם האלבום הזה זכה לביקורות בישראל וברחבי העולם<ref></ref><ref></ref><ref></ref><ref></ref>. בהמשך אותה שנה הופיע ההרכב כחלק מפסטיבל אולטרסאונד בתיאטרון תמונע<ref></ref>.

בשנת 2011 יצא לאור האלבום "קסמים לסבל"<ref></ref><ref></ref> ובו לחנים של חיים רחמני לטקסטים מאת: יאיר הורביץ, רחל חלפי, ט. כרמי, ומאיר ויזלטיר.

בשנת 2012 יצא לאור האלבום "באלה הימים (8 שירים מאת לאה גולדברג)"<ref></ref>. האלבום כולל 7 לחנים חדשים של חיים רחמני לשיריה של לאה גולדברג ועיבוד חדש ללחן של סשה ארגוב לחלקו הראשון של השיר Illuminations. בנוסף להרכב בהקלטת האלבום השתתפה גם המוזיקאית טליה אליאב כסולנית בשיר "אם תתן לי חלקי"<ref></ref>.

בשנת 2015 יצא לאור האלבום "של בני תמותה". האלבום מורכב מלחנים של חיים רחמני לשירים מתוך ספר השירים "אביבה לא" מאת המשורר והסופר שמעון אדף<ref></ref>.

בשלב הקלטת האלבום הפך קטב מרירי מהרכב מצומצם לאנסמבל מרובה משתתפים. על חמשת המוזיקאים שהשתתפו בהקלטת האלבום הקודם, התווספו גם: שמעון אדף, בוריס מרצינובסקי, יונתן ניב, שמיל פרנקל, עדיה גודלבסקי, אורית פרלמן, ישחק אבן מגד, אבנר בן שך. במסגרת ההופעות של האנסמבל בעקבות האלבום הצטרף גם הבסיסט עודד שכטר.

בשנת 2018 כתב חיים רחמני את היצירה "שתק" שהוזמנה על ידי המכון למוסיקה ישראלית עבור פסטיבל המוזיקה הישראלית שערך המלחין עודד זהבי. הבכורה ליצירה הכוללת לחנים לטקסטים מאת המשוררים שירה סתיו, ט. כרמי ודן פגיס, נוגנה במוזיאון טיקוטין בחיפה בהרכב שכלל את שי לוינשטיין בגיטרה חשמלית, עודד שכטר בבס חשמלי והמלחין חיים רחמני שניגן בפסנתר כנף שהפעיל תזמורת רפאים דיגיטלית ממחשב שהגיב בזמן אמת לנגינת הפסנתר<ref></ref><ref></ref><ref></ref>.

בשנת 2021 יצא לאור הסינגל "כרטיסי נסיעה". לחן של חיים רחמני לטקסט של המשורר סמיח אל-קאסם<ref></ref>.

=== אורסולה שוורץ ===
הצמד אורסולה שוורץ הוא שיתוף פעולה בין המוזיקאי והמפיק טליק קורן אדיר למלחין חיים רחמני<ref></ref>.

הצמד התחיל ליצור ביחד בשנת 2009. במהלך השנים ההרכב הופיע במסגרות מחתרתיות וגרסאות דמו של שירי ההרכב הופצו במיקסטייפים לא רשמיים ברחבי הרשת<ref></ref>.

בשנת 2017 יצא לאור האלבום "קודש-חול-ים" בחברת התקליטים קמ"ע. האלבום הכיל שירים שהלחין חיים רחמני לטקסטים של טליק קורן אדיר, יונה וולך, אדמיאל קוסמן, אגי משעול, דוד אבידן, שמעון אדף ואריה סיון, שהופקו על ידי טליק קורן אדיר ועובדו במשותף במהלך שנות קיום ההרכב. עם יציאתו זכה האלבום לביקורות משבחות<ref></ref>.

=== רקמות ===
האלבום "של בני תמותה", הוביל לשיתוף פעולה מוזיקלי בין שמעון אדף לחיים רחמני, שהפך להרכב "רקמות".

רקמות הופיעו באירועי ספרות ומוזיקה שונים, כשהם מחברים בין טקסטים ספרותיים למוזיקה אלקטרונית חיה<ref></ref>.

בשנת 2019 הוציאו את האלבום "מיתולוגיה שלמה מתחת לציפורניים (השירים של דליה שושן)". האלבום מבוסס על שיריה של הדמות הספרותית דליה שושן שנוצרה על ידי שמעון אדף ברומנים: קילומטר ויומיים לפני השקיעה, קובלנה של בלש וקום קרא. השירים באלבום מבוצעים על ידי ערן צור, יורם חזן, חיים אוליאל, שי צברי, טל גורדון, טליה אליאב, נועה בביוף, נעמי חשמונאי ושהרה בלאו.

=== XAIM ===
בשנת 2011 התחיל חיים רחמני להופיע ולהוציא לאור מוזיקה תחת שם הבמה XAIM.

המוזיקה היא בעיקרה מוזיקה דיגיטלית ואלקטרואקוסטית וברובה אינסטרומנטלית.

בשנת 2011 יצא לאור האלבום Xaim und TaliX - ביחד עם טליק קורן אדיר<ref></ref>, ב-2019 יצא לאור האלבום SheXter&XAIM ביחד עם עודד שכטר<ref></ref>.

בשנת 2020 יצא לאור האלבום<ref></ref>The Dark Energy of The Light Matter (Short note about Matter, Energy & Light).

בשנת 2021 יצא לאור האיפי Unbridled Scapes הכולל לחנים לשירים מאת ג׳יימס ג׳ויס והמשורר טד יוז.

ובהמשך השנה יצא גם האלבום ״סְפָר״ יצירות אינסטרומנטליות בהשראת סיפורים מתוך כתב ״סְפָר - כתב עת לספרות חורגת״.

בשנת 2022 העלה הופעה באקספו המוזיקה הנסיונית, במסגרת פסטיבל<ref></ref>GAS המתקיים בגוטנברג, שוודיה, כאחד מ-14 אמנים נסיוניים מכל העולם.

בהמשך השנה יצא לאור האלבום ״רומי - סיפור מאת דורון אפללו״<ref></ref>, המבוסס על נובלה שכתב שמעון אדף. הנובלה והאלבום התפרסמו במקביל בכתב העת הספרותי צריף<ref></ref>.

בשנת 2023 יצא לאור האלבום<ref></ref>Schoolroom Performances from a War Zone (edition 2023)

== דיסקוגרפיה ==
קטב מרירי
* 2008 - קטב מרירי (גושפנקא)
* 2009 - את הלילה שלך מרגיעים (סינגל)
* 2010 - על חורבות האביב (גושפנקא)
* 2011 - קסמים לסבל (גושפנקא)
* 2012 - באלה הימים (8 שירים מאת לאה גולדברג) (גושפנקא)
* 2015 - של בני תמותה (גושפנקא / קמ"ע)
* 2021 - כרטיסי נסיעה (סינגל) (גושפנקא / קמ"ע)

אורסולה שוורץ
* 2017 - קודש-חול-ים (קמ"ע)
*2020 - יום של תום (קמ"ע)

רקמות
* 2019 - מיתולוגיה שלמה מתחת לציפורניים (קמ"ע)
*2021 - סתר עליון (קמ״ע)

XAIM
* 2011 - Xaim und TaliX (גושפנקא)
* 2019 - SheXter&XAIM (גושפנקא / קמ"ע)
* 2020 - The Dark Energy of The Light Matter (Short note about Matter, Energy & Light) (גושפנקא / קמ"ע)
*2021 - Unbridled Scapes (קמ"ע)
*2021 - סְפָר (קמ״ע)
*2022 - רומי - סיפור מאת דורון אפללו (קמ״ע)
*2023 - Schoolroom Performances from a War Zone (edition 2023)

חיים רחמני
* 2019 - מדרכות מפיקות חשמל (קמ"ע)

== הערות שוליים ==

קטגוריה:מלחינים ישראלים
קטגוריה:מוזיקאים ישראלים